b'\n_START_ARTICLE_\nDu\xc5\xa1an Breznik\n_START_SECTION_\n\xc5\xbdivljenje in delo\n_START_PARAGRAPH_\nDoktoriral je 1947 na ljubljanski Pravni fakulteti. Leta 1953 se je zaposlil v demografskem oddelku Zveznega zavoda za statistiko v Beogradu, kjer se je ukvarjal z vpra\xc5\xa1anji demografske statistike in analize. Od 1963 je delal v Centru za demografske raziskave In\xc5\xa1tituta dru\xc5\xbebenih ved v Beogradu in bil predavatelj demografije in statistike na beograjski univerzi. Breznik je sodil med vodilne jugoslovanske demografe. Bil je \xc4\x8dlan vrste jugoslovanskih in tujih strokovnih organizacij s podro\xc4\x8dja demografije ter od 1967 glavni in odgovorni urednik revije Stanovni\xc5\xa1tvo. Napisal je ve\xc4\x8d knjig, u\xc4\x8dbenikov in \xc4\x8dlankov objavljenih doma in v tujini.'